CELEX: 62014FN0028
Language: hr
Date: 2014-03-28 00:00:00
Title: Predmet F-28/14: Tužba podnesena 28. ožujka 2014. – ZZ protiv ESVD

16.6.2014   
            
            
               HR
            
            
               Službeni list Europske unije
            
            
               C 184/44
            
         Tužba podnesena 28. ožujka 2014. – ZZ protiv ESVD
   (Predmet F-28/14)
   2014/C 184/73
   Jezik postupka: francuski
   
      Stranke
   
   
      Tužitelj: ZZ (zastupnici: J.-N. Louis i D. de Abreu Caldas, odvjetnici)
   
      Tuženik: Europska služba za vanjsko djelovanje (ESVD)
   
      Predmet i opis spora
   
   Poništenje odluka Visoke predstavnice Europske unije o otkazu ugovora o radu članu privremenog osoblja, odbijanju njegovog saslušanja zbog zlostavljanja, odbijanju njegovog zahtjeva za određivanje vanjskog istražitelja i registriranju njegove pritužbe kao zahtjeva.
   
      Tužbeni zahtjev tužitelja
   
   
               —
            
            
               Poništiti odluku Visoke predstavnice Europske unije/potpredsjednice Europske komisije od 20. prosinca 2013. o otkazu ugovora o radu članu privremenog osoblja u smislu članka 2. točke (e) Uvjeta zapošljavanja koji se primjenjuju na ostale službenike Unije (CEOS) s tužiteljem, s učinkom od 31. ožujka 2014.;
            
         
               —
            
            
               poništiti odluku Visoke predstavnice/potpredsjednice o odbijanju saslušanja koje je tužitelj izričito zahtijevao u popratnom pismu njegovoj pritužbi od 9. prosinca upućenoj protiv glavnog voditelja poslovanja CEOS-a zbog zlostavljanja;
            
         
               —
            
            
               poništiti odluku Visoke predstavnice/potpredsjednice o odbijanju njegovog zahtjeva za određivanje vanjskog istražitelja vrlo visoke razine, s velikim iskustvom glede radnih uvjeta koji se primjenjuju na institucije Europske unije i koji je besprijekorno nepristran, kako bi se utvrdile činjenice, donijeli zaključci i preporuke Visokoj predstavnici/potpredsjednici o mjerama koje je potrebno poduzeti slijedom navedene pritužbe;
            
         
               —
            
            
               poništiti odluku Visoke predstavnice/potpredsjednice o registriranju njegove pritužbe kao zahtjeva i njegovim upućivanjem na postupanje DG HR.D.2 „Pravni poslovi, komunikacije i odnosi s dionicima”, u kojem niti jedan član nije u istom platnom razredu niti ima autoritet dužnosnika protiv kojeg je podnesena pritužba;
            
         
               —
            
            
               naložiti ESVD-u snošenje troškova.